13.-18. veebruarini 2016 toimub Soomes eesti kirjanduse nädal. Teiste seas esineb festivalil lastekirjanik Kristiina Kass.
Kristiina Kass kohtub publikuga 13. veebruaril kell 12 Helsingi linna kultuurikeskuses Caisa, 16. ja 17. veebruaril Edela-Soome kolmes koolis ja 17. veebruaril kell 18 Varsinais-Suomen Viro-keskuses.
Eesti kirjanduse nädala raames toimuvad kirjandusõhtud 15 linnas üle Soome. Lisaks raamatukogudele esinevad kirjanikud koolides ja ülikoolis. Kirjandusnädala puhul on Tuglase Selts välja andnud ajakirja “Helmi III“, milles tutvustatakse eesti kirjandust üldisemalt ning avaldatakse kirjandusnädalal osalevate autorite loomingut, mis ei ole varem soome keeles ilmunud.
Tänavune Eesti kirjanduse nädal toimub kolmandat aastat järjest. Ürituse eesmärk on viia eesti kirjandus ja kirjanikud lugejate juurde Helsingist kaugemale ning tutvustada uut ja huvitavat kirjandust.
Festivali korraldab Eesti-Soome kultuurisuhteid edendav Tuglase Selts koostöös Kultuurkapitali, piirkondlike seltside, raamatukogude, Soome-Eesti Sõprusseltside liidu ning Eesti Instituudiga.
Vaata lisaks:
Lisainfo:
Katariina Suurpalo
Tuglase Selts
email@example.com
+358 96 81 14 324